

**REPUBLIKA HRVATSKA**

**Pravobranitelj za osobe s invaliditetom**

Broj: POSI – 2.15.6.-1264/17-09-01

Zagreb, 11. prosinca 2017. godine

**SAVEZI/UDRUGE OSOBA S INVALIDITETOM**

***PREDMET****:* ***Rehabilitacija osoba s invaliditetom i djece s teškoćama u razvoju***

*-molba, daje se -podaci, traže se*

Poštovani,

Pravobraniteljica za osobe s invaliditetom, sukladno ovlastima temeljem članka 6. Zakona o pravobranitelju za osobe s invaliditetom („Narodne novine“, broj: 107/07) prikuplja informacije o okolnostima značajnim za položaj osoba s invaliditetom na svim područjima. Konkretno, u tijeku je provođenje istraživanja na okolnost pružanja kvalitete usluga koje specijalne bolnice za medicinsku rehabilitaciju i lječilišta u Republici Hrvatskoj pružaju osobama s invaliditetom. Specijalne bolnice i lječilišta već sudjeluju u istraživanju pa svakako smatramo bitnim i informacije od osoba s invaliditetom korisnika usluga specijalnih bolnica i lječilišta, kako bi imali saznanja i od pružatelja i primatelja usluga.

Pravobraniteljica je isto istraživanje provela i 2010. godine, a imajući u vidu protek roka, smatramo opravdanim ponovno provesti istraživanje radi uspoređivanja rezultata i shodno tome poduzimanja daljnjih radnji sukladno ovlastima. Stoga, u cilju prikupljanja informacija o dinamici liječenja i eventualnim problemima kao i prijedlozima osoba s invaliditetom kojima bi se mogle učiniti poboljšanja, molimo vas da proslijedite upitnik svojim članovima kako bi ga u traženom roku popunili. Upitnik je sastavni dio ovog dopisa te je ujedno anoniman.

Unaprijed se zahvaljujemo na izdvojenom vremenu te vas molimo da nam odgovore **dostavite do 31. prosinca 2017. godine na e-mail:** **ured@posi.hr** **ili faxom: 01/6177-901,** kako bi imali vremena za obradu i prikazivanje istih u Godišnjem izvješću, a gdje se možete i informirati o zaključcima istraživanja.

S poštovanjem,



*Privitak: -upitnik*

Zagreb, Savska cesta 41/3; tel. +385 1 6102-170, fax. +385 1 6177-901, [www.posi.hr;](http://www.posi.hr/) e-mail:ured@posi.hr